**Dopravný podnik Bratislava, akciová spoločnosť**

ako Objednávateľ

a

**[doplniť]**

ako Dodávateľ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**RÁMCOVÁ DOHODA NA DODANIE TOVARU**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2024

TÁTO RÁMCOVÁ DOHODA NA DODANIE TOVARU (ďalej len „**Zmluva**“) je uzatvorená nižšie uvedeného dňa medzi:

1. **Dopravný podnik Bratislava, akciová spoločnosť**, spoločnosť založená a existujúca podľa práva Slovenskej republiky, so sídlom Olejkárska 1, 814 52 Bratislava, IČO: 00 492 736, zapísaná v Obchodnom registri Okresného súdu Bratislava I, oddiel: Sa, vložka číslo: 607/B, DIČ: 2020298786, IČ DPH: SK2020298786, bankové spojenie: VÚB, a.s., číslo účtu: 48009012/0200, IBAN: SK98 0200 0000 0000 4800 9012, BIC (SWIFT): SUBASKBX, štatutárny orgán: Ing. Milan Donoval, podpredseda predstavenstva - CTO a Mgr. Gabriela Dikošová – člen predstavenstva, kontaktná osoba pre technické veci: Ing. Jaroslava Dečmanová, PhD., telefón: +421 (0)2 5950 2521, e-mail: decmanova.jaroslava@dpb.sk, kontaktná osoba pre zmluvné veci: Mgr. Herman Krampl, telefón: +421 (0)2 5950 1413, e-mail: krampl.herman@dpb.sk (ďalej len „**Objednávateľ**”) na jednej strane; a
2. **[doplniť]**, spoločnosť založená a existujúca podľa práva [doplniť], so sídlom [doplniť], IČO: [doplniť], zapísaná v Obchodnom registri Okresného súdu [doplniť], oddiel: [doplniť], vložka číslo: [doplniť], DIČ: [doplniť], IČ DPH: [doplniť], bankové spojenie: [doplniť], číslo účtu: [doplniť], IBAN: [doplniť], BIC (SWIFT): [doplniť], štatutárny orgán: [doplniť], kontaktná osoba pre technické veci: [doplniť], telefón: [doplniť], e-mail: [doplniť], kontaktná osoba pre zmluvné veci: [doplniť], telefón: [doplniť], e-mail: [doplniť] (ďalej len „**Dodávateľ**”) na druhej strane.

**Vzhľadom k tomu, že:**

1. Objednávateľ má záujem o dodanie tovaru – chladiacich zmesí, za účelom čoho realizoval zákazku podľa internej smernice ER 97/2017 o obstarávaní v podmienkach DPB, a.s. označenú názvom zákazky „**Chladiaca zmes**“;
2. Dodávateľ je úspešným uchádzačom verejného obstarávania na predmet zákazky „**Chladiaca zmes**“; a
3. Zmluvné strany majú záujem upraviť si vzájomné práva a povinnosti súvisiace s dodaním Tovaru;

**DOHODLO SA nasledovné:**

1. **Definície a interpretácia zmluvných ustanovení**
	1. Pokiaľ nebude ďalej uvedené inak, potom budú mať výrazy použité v Zmluve s veľkými začiatočnými písmenami nasledovný význam:
2. **Kúpna cena** znamená kúpna cena za Tovar stanovená formou jednotkovej sadzby ako cena za určenú mernú jednotku Tovaru – za 1 (jeden) kus podľa druhu Tovaru, pričom jednotkové ceny za Tovar sú stanovené v Prílohe 1 Zmluvy – Špecifikácia Tovaru;
3. **Miesto plnenia** znamená hlavný sklad Objednávateľa na adrese: Hlavný sklad – Trnávka, Rožňavská 19, 831 04 Bratislava;
4. **Obchodný zákonník** znamená zákon č. 513/1991 Zb. Obchodný zákonník v znení neskorších predpisov;
5. **Občiansky zákonník** znamená zákona č. 40/1964 Zb. Občiansky zákonník v znení neskorších predpisov;
6. **Pracovný deň** znamená deň, ktorý nie je sobotou, nedeľou ani dňom pracovného pokoja ani dňom pracovného voľna v Slovenskej republike;
7. **Register partnerov verejného sektora** znamená informačný systém verejnej správy, ktorý obsahuje údaje o partneroch verejného sektora a ich konečných užívateľoch výhod, pričom jeho správcom a prevádzkovateľom je Ministerstvo spravodlivosti Slovenskej republiky a je prístupný on-line na webovom sídle Ministerstva spravodlivosti Slovenskej republiky na adrese <https://rpvs.gov.sk/rpvs/>;
8. **Subdodávateľ** znamená fyzická alebo právnická osoba uvedená v zmluve uzatvorenej medzi Dodávateľom a Subdodávateľom, ktorá je poverená dodaním časti Tovaru, pričom zoznam Subdodávateľov je uvedený v Prílohe 2 Zmluvy;
9. **Tovar** znamená prípravky proti zamŕzaniu, ktoré sú bližšie špecifikované v Prílohe 1 Zmluvy – Špecifikácia Tovar;
10. **Zákon o verejnom obstarávaní** znamenázákon č. 343/2015 Z. z. o verejnom obstarávaní a o zmene a doplnení niektorých predpisov v znení neskorších predpisov; a
11. **Zmluvná strana** znamená Dodávateľ a/alebo Objednávateľ.
	1. Okrem definovaných pojmov uvedených v článku 1 bode 1.1 Zmluvy, ak je inde v Zmluve použitý definovaný pojem, v Zmluve bude mať takýto pojem význam, ktorý mu je priradený v príslušnej časti Zmluvy, kde je definovaný.
	2. V Zmluve, ak z kontextu nevyplýva iný zámer,
		1. každý odkaz na Zmluvnú stranu zahŕňa aj jej právnych nástupcov ako aj postupníkov a nadobúdateľov práv alebo záväzkov, vyplývajúcich zo Zmluvy;
		2. každý odkaz na Zmluvu alebo iný dokument znamená Zmluvu alebo iný dokument v znení jeho dodatkov a iných zmien, vrátane novácií;
		3. prílohy Zmluvy predstavujú jej neoddeliteľné súčasti a správny výklad ustanovení Zmluvy je možný len
		s prihliadnutím na ich obsah. Nadpisy častí, článkov a príloh slúžia výlučne pre uľahčenie orientácie a pri výklade Zmluvy sa nepoužijú;
		4. každý odkaz na „článok“ alebo „prílohu“ znamená odkaz na príslušný článok alebo prílohu Zmluvy; a
		5. výrazy definované v jednotnom čísle alebo v základnom gramatickom tvare majú v Zmluve rovnaký význam, keď sú použité v množnom čísle a inom gramatickom tvare a naopak.
12. **PREDMET ZMLUVY**
13. Predmetom Zmluvy je záväzok:
14. Dodávateľa riadne a včas dodať Objednávateľovi Tovar a previesť vlastnícke právo k Tovaru na Objednávateľa; a
15. Objednávateľa dodaný Tovar prevziať a zaplatiť Dodávateľovi za Tovar Kúpnu cenu;

a to za podmienok stanovených Zmluvou.

1. Dodanie Tovaru bude uskutočnené na základe písomných objednávok podľa potrieb Objednávateľa.
V objednávkach bude presne určené množstvo požadovaného Tovaru. Takto vystavené objednávky budú podkladom pre fakturáciu podľa článku 4 Zmluvy. Objednávky budú písomné. Objednávky môže Objednávateľ zaslať poštou alebo elektronickou poštou na emailovú adresu kontaktnej osoby pre technické veci Dodávateľa uvedenej v záhlaví Zmluvy. Doručením objednávky Dodávateľovi sa objednávka považuje za potvrdenú Dodávateľom.
2. Dodávateľ sa zaväzuje dodať Objednávateľovi Tovar v súlade s osobitnými predpismi, technickými normami, funkčnými charakteristikami a podmienkami Zmluvy.
3. Obchodovateľný objem počas trvania Zmluvy je v celkovej výške **[doplniť] EUR (slovom: [doplniť] eur) bez DPH**. Uvedený finančný objem je predpokladaný a Objednávateľ nie je povinný ho vyčerpať.
4. **DODANIE A PREVZATIE TOVARU, NADOBUDNUTIE VLASTNÍCKEHO PRÁVA K TOVARU**
5. Dodávateľ sa zaväzuje zabezpečiť dodávku Tovaru v množstve, akosti a vyhotovení podľa objednávky, na Miesto plnenia a v lehote najneskôr **do 5 (piatich) Pracovných dní** odo dňa doručenia objednávky podľa článku 2 bod 2.2 Zmluvy, pokiaľ nie je v objednávke určený iný termín dodania.
6. Dodávateľ je povinný dodať len nový Tovar v množstve, akosti a vyhotovení, ktoré určuje Zmluva a objednávka podľa článku 2 bod 2.2 Zmluvy a riadiť sa pokynmi Objednávateľa pri plnení predmetu Zmluvy. Dodávateľ je povinný dodávať Tovar v neporušených obaloch tak, aby bol Tovar chránený pred poškodením pri bežnej manipulácii.
7. Objednávateľ sa zaväzuje, že odoberie Tovar od Dodávateľa v Pracovných dňoch v čase od 06:00 do 13:00 hod., pričom čas dodávky Tovaru si Zmluvné strany vopred dohodnú. Mimo vyššie uvedeného času môže Dodávateľ dodať Tovar len s výslovným súhlasom Objednávateľa.
8. Dodávateľ je povinný odovzdať Objednávateľovi spolu s Tovarom aj doklady potrebné na prevzatie, a to najmä:
9. kópiu objednávky;
10. dodací list s jednotkovými cenami;
11. vyhlásenie o zhode;
12. záručný list;
13. návod na používanie;
14. pokyny na manipuláciu a skladovanie; a
15. faktúru podľa článku 4 bod 4.3 Zmluvy.
16. Objednávateľ je povinný prezrieť dodaný Tovar pri jeho prevzatí. Ak počas prehliadky dodaného Tovaru budú zistené podstatné vady dodaného Tovaru, Objednávateľ si vyhradzuje právo odmietnuť prevzatie Tovaru. Tovar má podstatné vady, ak:
17. vady bránia bežnému, alebo zmluvne dohodnutému užívaniu Tovaru; a/alebo
18. Dodávateľ nedodrží dohodntutú akosť, kvalitu alebo množstvo Tovaru špecifikovaného Zmluvou; a/alebo
19. sa ktorékoľvek z vyhlásení Dodávateľa uvedené v článku 6 bode 6.1 a/alebo 6.2 Zmluvy ukáže ako nepravdivé alebo zavádzajúce.
20. V prípade, ak Objednávateľ pri prezeraní Tovaru podľa tohto článku bod 3.5 Zmluvy zistí, že viac ako 50 % dodaného Tovaru má zjavné podstatné vady, Objednávateľ môže odmietnuť prevzatie celej dodávky Tovaru.
21. Dodávateľ je povinný podstatné vady Tovaru podľa tohto článku bod 3.5 Zmluvy odstrániť do 2 (dvoch) Pracovných dní odo dňa, kedy si Objednávateľ uplatnil právo odmietnuť prevzatie Tovaru, a po ich odstránení vyzvať bezodkladne Objednávateľa na prevzatie Tovaru bez vád s uvedením dátumu prehliadky Tovaru a jeho odovzdania a prevzatia, pričom prevzatie Tovaru sa uskutoční najneskôr 3 (troch) Pracovných dní odo dňa, kedy si Objednávateľ uplatnil právo odmietnuť prevzatie Tovaru podľa tohto článku bod 3.5 alebo bod 3.6 Zmluvy.
V prípade, ak Dodávateľ vady Tovaru podľa predchádzajúcej vety neodstráni, alebo nedodá Objednávateľovi nový Tovar, Objednávateľ má nárok uplatňovať si primeranú zľavu z Kúpnej ceny.
22. Objednávateľ prevzatie Tovaru bez výhrad potvrdí na dodacom liste.
23. Vlastnícke právo k Tovaru prechádza na Objednávateľa okamihom riadneho prevzatia Tovaru Objednávateľom bez výhrad podľa tohto článku bod 3.8 Zmluvy, ak nedošlo zo strany Objednávateľa k odmietnutiu prevzatia Tovaru podľa tohto článku bod 3.5 Zmluvy. Nebezpečenstvo škody na Tovare prechádza na Objednávateľa riadnym prevzatím Tovaru bez výhrad podľa článku 3 bod 3.8 Zmluvy.
24. **KÚPNA CENA A PLATOBNÉ PODMIENKY**
25. Kúpna cena je stanovená v súlade so zákonom č. 18/1996 Z. z. o cenách v znení neskorších predpisov, je konečná, bez možnosti doúčtovania ďalších nákladov, pričom zahŕňa aj náklady na balenie a dopravu Tovaru na Miesto dodania. Pri DPH sa bude postupovať podľa osobitných predpisov.
26. Právo na zaplatenie Kúpnej ceny vzniká Dodávateľovi riadnym dodaním Tovaru na základe jednotlivých objednávok podľa článku 2 bod 2.2 Zmluvy. Dodávateľ je oprávnený na základe príslušného dodacieho listu vystaviť Objednávateľovi faktúru na Kúpnu cenu za dodaný Tovar.
27. Faktúra musí obsahovať všetky náležitosti účtovného dokladu podľa § 10 zákona č. 431/2002 Z. z. o účtovníctve v znení neskorších predpisov, náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov a evidenčné číslo Zmluvy, pod ktorou je Zmluva evidovaná Objednávateľom, pričom k faktúre bude pripojená príslušná objednávka a dodací list potvrdzujúci prevzatie Tovaru. V prípade, ak faktúra nebude spĺňať tieto náležitosti, je Objednávateľ oprávnený vrátiť Dodávateľovi faktúru na dopracovanie, resp. opravu. Taktiež v prípade, ak výška fakturovanej sumy nebude zodpovedať podkladom Objednávateľa,
je Objednávateľ oprávnený vrátiť faktúru Dodávateľovi na prepracovanie. Nová lehota splatnosti faktúry začína plynúť okamihom doručenia opravenej faktúry Objednávateľovi.
28. Kúpna cena je splatná do **60 (šesťdesiat) dní** odo dňa doručenia faktúry. Ak deň splatnosti Kúpnej ceny pripadne na sobotu, nedeľu alebo sviatok, splatnosť faktúry sa posúva na najbližší nasledujúci Pracovný deň.
29. Kúpna cena sa považuje za zaplatenú dňom odpísania fakturovanej sumy vo výške Kúpnej ceny z účtu Objednávateľa na účet Dodávateľa uvedený v záhlaví Zmluvy.
30. Zmluvné strany sa dohodli, že vylučujú postúpenie pohľadávky/záväzku bez predchádzajúcej písomnej dohody Zmluvných strán.
31. **ZODPOVEDNOSŤ ZA VADY TOVARU, ZÁRUKA ZA AKOSŤ A REKLAMÁCIE**
32. Zmluvné strany sa dohodli, že dodaný Tovar bude mať ako chladiaca zmes nasledujúce Objednávateľom požadované vlastnosti:
* bude vhodný pre chladiace systémy spaľovacích motorov pre zmiešaný vozový park, vhodný aj do motorov konštruovaných zo zliatin hliníka, spĺňajúci požiadavky na ich ochranu,
* bude miešateľný s inými kvapalinami na rovnakej báze,
* bude použiteľný pre všetky vozidlá,
* bude dodávaný ako neriedený koncentrát,
* bude ako chladiaca kvapalina vyhovujúci normám ASTM D-6210 a CES 14603,
* bude anorganickej farby - modrá, belasá, zelená,
* PH bude zásadité - rovné alebo vyššie ako PH 7,
* chladiace kvapaliny musia mať platný certifikát európskeho akreditovaného laboratória k danej norme,

pričom pre dodaný Tovar bude dodržaná technická špecifikácia v zmysle Prílohy č. 1.

* 1. Dodávateľ preberá záruku za to, že Tovar má v dobe jeho odovzdania Objednávateľovi zmluvne dohodnuté vlastnosti, a že nemá také vady, ktoré by bránili jeho využitiu na bežný alebo zmluvne dohodnutý účel. Dodávateľ taktiež preberá záruku za to, že Tovar počas záručnej doby bude mať vlastnosti stanovené Zmluvou, osobitnými predpismi, technickými normami, a nebude mať také vady, ktoré by bránili jeho využitiu na bežný, alebo zmluvne dohodnutý účel.
	2. Záručná doba na Tovar poskytnutá Dodávateľom je **24 (dvadsaťštyri) mesiacov** a začína plynúť odo dňa riadneho dodania Tovaru podľa článku 3 bod 3.8 Zmluvy. Záručná doba neplynie po dobu, po ktorú Objednávateľ nemôže užívať Tovar pre jeho vady, za ktoré zodpovedá Dodávateľ.
	3. Dodávateľ preberá záruku za akosť Tovaru podľa § 429 a nasl. Obchodného zákonníka a zodpovedá za vady Tovaru podľa § 422 a nasl. Obchodného zákonníka. Zodpovednosť za vady sa ďalej spravuje príslušnými ustanoveniami Obchodného zákonníka.
	4. Reklamáciu Tovaru a jej špecifikáciu uplatní Objednávateľ u Dodávateľa ihneď po zistení, že dodaný Tovar vykazuje vady nekvality, a to elektronickou poštou na emailovú adresu kontaktnej osoby pre technické veci Dodávateľa, na tlačive označenom ako “Oznámenie o reklamácii“.
	5. Prípadné reklamácie skrytých vád Tovaru alebo vád zistených až pri používaní Tovaru je Objednávateľ povinný uplatniť u Dodávateľa reklamačným listom (na tlačive označenom ako “Oznámenie o reklamácii“), elektronickou poštou na emailovú adresu kontaktnej osoby pre technické veci Dodávateľa bezodkladne od ich zistenia, najneskôr do konca záručnej doby, v ktorom Objednávateľ uvedie číslo faktúry, resp. dodacieho listu a dôvod reklamácie.
	6. V prípade zistenia vady na odovzdanom Tovare, ktorá robí Tovar nepoužiteľným je Dodávateľ povinný vadu Tovaru odstrániť do **2 (dvoch) Pracovných dní** od uplatnenia reklamácie Objednávateľa. V prípade potreby objektívne dlhšej lehoty na odstránenie vady odstráni Dodávateľ vadu v predĺženej lehote, ktorá bude vopred odsúhlasená Objednávateľom. Dodávateľ v lehote podľa tohto bodu tohto článku Zmluvy zároveň uhradí Objednávateľovi všetky oprávnene vyložené náklady spojené s uplatnením reklamácie.
	7. Reklamáciu posúdia spoločne zástupcovia Zmluvných strán, pričom Dodávateľ najneskôr do 10 (desiatich) Pracovných dní od uplatnenia reklamácie vydá písomné stanovisko o spôsobe vybavenia reklamácie.
	8. Ak sa Dodávateľ v lehote stanovenej v tomto článku bod 5.8 Zmluvy nevyjadrí, Objednávateľ bude považovať reklamáciu za uznanú.
	9. V prípade uznanej reklamácie sa Dodávateľ zaväzuje vadné plnenie vysporiadať na vlastné náklady v lehote podľa tohto článku bod 5.7 Zmluvy.
	10. V prípade sporu o zodpovednosť za vadu sa Dodávateľ zaväzuje vadné plnenie vysporiadať na vlastné náklady v lehote podľa tohto článku bod 5.7 Zmluvy. Úhradu nákladov spojených s odstránením vady bude následne znášať Zmluvná strana, ktorá bude neúspešná v spore o určenie zodpovednosti za vadu.
	11. V prípade, ak Dodávateľ neprevezme od Objednávateľa reklamovaný Tovar, Objednávateľ je oprávnený zaslať tento Tovar Dodávateľovi na jeho náklady, pričom náklady na poštovné vrátane poistenia zásielky je Dodávateľ povinný uhradiť na výzvu Objednávateľa do 5 (piatich) Pracovných dní odo dňa doručenia výzvy na ich úhradu spolu s kópiou dokladov preukazujúcich uhradené poštovné a poistné. V prípade, ak Dodávateľ neuhradí Objednávateľovi náklady spojené s uplatnením reklamácie podľa tohto bodu tohto článku Zmluvy, Objednávateľ je oprávnený započítať si tieto náklady voči najbližšej faktúre Dodávateľa.

1. **VYHLÁSENIA A ZÁRUKY**
2. Dodávateľ vyhlasuje a ubezpečuje Objednávateľa, že ku dňu dodania Tovaru Objednávateľovi:
3. je výlučným vlastníkom Tovaru;
4. Tovar nie je zaťažený žiadnym záložným, zádržným ani predkupným právom;
5. neuzatvoril žiadnu zmluvu alebo dohodu a ani nedal návrh na uzavretie takej zmluvy alebo dohody, na základe ktorej by mohlo tretej osobe vzniknúť vo vzťahu k Tovaru akékoľvek právo tretej osoby;
6. Tovar nie je predmetom žiadnej uzatvorenej nájomnej, kúpnej, resp. inej zmluvy, na základe ktorej akejkoľvek tretej osobe vzniklo, resp. môže vzniknúť vlastnícke právo k Tovaru, resp. akékoľvek iné právo, na základe ktorého tretia osoba môže, resp. bude môcť Tovar držať, užívať alebo s ním akýmkoľvek spôsobom nakladať a ani nie je predmetom žiadnej zmluvy o budúcej zmluve, na základe ktorej by tretej osobe vzniklo právo uzatvoriť takú zmluvu;
7. Tovar nie je postihnutý exekúciou alebo predmetom uspokojenia záložného práva predajom zálohu na dražbe podľa zákona o dobrovoľných dražbách;
8. k Tovaru nie sú uplatnené žiadne určovacie žaloby, ktoré by mohli obmedziť alebo zmariť výkon vlastníckeho práva Objednávateľa;
9. neexistujú právne a faktické prekážky, ktoré by znemožňovali užívanie Tovaru;
10. oboznámil Objednávateľa so všetkými právnymi vzťahmi týkajúcimi sa Tovaru a všetky tieto vzťahy sú pravdivé;
11. neexistujú žiadne vady Tovaru, na ktoré by mal Objednávateľa osobitne upozorniť; a
12. odovzdal Objednávateľovi spolu s Tovarom všetky doklady vzťahujúce sa k Tovaru.

1. Dodávateľ berie na vedomie, že ak by Objednávateľ mal v čase podpisovania Zmluvy vedomosť o tom, že ktorékoľvek z vyhlásení Dodávateľa uvedené v tomto článku bod 6.1 alebo 6.2 Zmluvy je nepravdivé, Zmluvu by neuzatvoril, nakoľko uvedené vyhlásenia Objednávateľa považuje za vlastnosti Tovaru, ktoré si vymienil.
2. Pokiaľ sa preukáže, že ktorékoľvek z vyhlásení Dodávateľa uvedených v tomto článku bod 6.1 a bod 6.2 Zmluvy nebolo v čase uzatvorenia Zmluvy pravdivým, alebo v čase nasledujúcom po uzatvorení Zmluvy prestalo byť pravdivým v dôsledku konania Dodávateľa, zaväzuje sa Dodávateľ nahradiť škodu, ktorá vznikne Objednávateľovi v dôsledku skutočností, ktoré sú obsahom tohto vyhlásenia.
3. Objednávateľ vyhlasuje a ubezpečuje Dodávateľa, že ku dňu podpisu Zmluvy Objednávateľom:
4. má oprávnenie podpísať Zmluvu, vykonávať práva a plniť záväzky vyplývajúce pre neho zo Zmluvy;
5. osoby konajúce za Objednávateľa sú v plnom rozsahu oprávnené dojednať, uzavrieť a podpísať Zmluvu a vykonávať práva a povinnosti v nej upravené; a
6. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia ku kúpe Tovaru, a riadne plní všetky povinnosti, porušenie ktorých by mohlo viesť k jeho zrušeniu.
7. **SUBDODÁVATELIA**
	1. Každá zmluva, na základe ktorej Dodávateľ poverí tretiu stranu dodaním časti Tovaru, sa považuje za zmluvu so Subdodávateľom. Dodávateľ je pred uzatvorením zmluvy so Subdodávateľom, ktorý nie je uvedený v Prílohe 2 Zmluvy, povinný získať predchádzajúci písomný súhlas Objednávateľa. V písomnej žiadosti o udelenie súhlasu Objednávateľa je Dodávateľ povinný uviesť časť Tovaru, ktorý by mal dodať Subdodávateľ a presnú identifikáciu Subdodávateľa. Objednávateľ písomne upovedomí Dodávateľa o svojom rozhodnutí v lehote do 10 (desiatich) Pracovných dní odo dňa doručenia žiadosti o súhlas, v ktorom v prípade neudelenia súhlasu uvedie príslušné dôvody.
	2. Dodávateľ zodpovedá za konanie, neplnenie, nedbanlivosť, opomenutie povinností alebo potrebného konania riadne a včas svojich Subdodávateľov tak, ako by išlo o konanie, neplnenie, nedbanlivosť, opomenutie povinností alebo potrebného konania riadne a včas samotného Dodávateľa. Súhlas Objednávateľa s uzatvorením akejkoľvek zmluvy so Subdodávateľom a ani jej uzatvorenie nezbavuje Dodávateľa žiadneho z jeho záväzkov vyplývajúcich zo Zmluvy.
	3. Ak Objednávateľ zistí, že Subdodávateľ nie je schopný plniť si svoje záväzky, môže od Dodávateľa okamžite požadovať náhradu za tohto Subdodávateľa alebo aby Dodávateľ sám začal dodávať časť Tovaru poskytovaného týmto Subdodávateľom.
	4. Časť Tovaru, ktorého poskytovaním poveril Dodávateľ na základe zmluvného vzťahu Subdodávateľa, nesmie byť zverená Subdodávateľom tretej osobe.
	5. Každé poverenie tretej strany dodaním časti Tovaru a každá zmena Subdodávateľa bez predchádzajúceho písomného súhlasu Objednávateľa sa považuje za podstatné porušenie Zmluvy a Objednávateľ je oprávnený od Zmluvy odstúpiť. Dodávateľ je oprávnený zmeniť Subdodávateľov len postupom v súlade so Zmluvou, t. j. písomným dodatkom k Zmluve.
8. **SANKCIE**
	1. V prípade, ak sa Dodávateľ dostane do omeškania so splnením svojej povinnosti dodať Tovar Objednávateľovi, Objednávateľ je oprávnený požadovať od Dodávateľa zaplatenie zmluvnej pokuty vo výške 10% z Kúpnej ceny a to za každý začatý deň omeškania.
	2. V prípade omeškania Objednávateľa so zaplatením faktúry je Dodávateľ oprávnený požadovať od Objednávateľa uhradenie úrokov z omeškania vo výške 0,022 % z dlžnej čiastky za každý deň omeškania.

8.3 V prípade, ak sa Dodávateľ dostane do omeškania so splnením svojej povinnosti odstrániť vady Tovaru podľa článku 5 bod 5.7 Zmluvy, Objednávateľ je oprávnený požadovať od Dodávateľa zaplatenie zmluvnej pokuty vo výške 5% z Kúpnej ceny vadného Tovaru za každý začatý deň omeškania.

* 1. V prípade ak Dodávateľ nie je schopný dodať Tovar včas, v požadovanej kvalite, v požadovanom množstve a/alebo za Kúpnu cenu, Objednávateľ je oprávnený uskutočniť krycí nákup a prípadný cenový rozdiel a všetky náklady navyše, ktoré vzniknú Objednávateľovi z tohto nákupu, si uplatniť v plnom rozsahu u Dodávateľa ako náhradu škody.
	2. V prípade, ak Dodávateľ dodá Objednávateľovi Tovar, ktorý nespĺňa požiadavku podľa článku 3 bod 3.5 a/alebo článku 3 bod 3.6 Zmluvy, pričom Tovar je originálnym spotrebným materiálom, Objednávateľ je oprávnený požadovať od Dodávateľa zaplatenie zmluvnej pokuty vo výške 25% z Kúpnej ceny takéhoto Tovaru.
	3. V prípade, ak k odstúpeniu od Zmluvy dôjde z dôvodu, že Dodávateľ nie je schopný dodávať Tovar v požadovanej kvalite, v požadovanom množstve a/alebo za Kúpnu cenu, ktorú ponúkol, Objednávateľ má právo požadovať od Dodávateľa zmluvnú pokutu vo výške 35% z obchodovateľného objemu podľa článku 2 bod 2.4 Zmluvy. Tým nie je dotknuté právo Objednávateľa na náhradu škody podľa tohto článku bod 8.4 Zmluvy.
	4. V prípade porušenia ktorejkoľvek z povinností týkajúcej sa Subdodávateľov alebo ich zmeny má Objednávateľ právo požadovať od Dodávateľa uhradenie zmluvnej pokuty vo výške 1.000,- EUR (slovom: jedentisíc eur), a to za každé porušenie ktorejkoľvek z vyššie uvedených povinností, a to aj opakovane.
	5. Povinnosť, splnenie ktorej bolo zaistené zmluvnou pokutou, je Zmluvná strana povinná plniť i po zaplatení zmluvnej pokuty. Zaplatením zmluvnej pokuty v zmysle tohto článku Zmluvy nezaniká právo na náhradu vzniknutej škody.
	6. Zmluvné strany považujú takéto určenie zmluvnej pokuty za primerané a dostatočne určité. Zmluvnú pokutu sa Dodávateľ zaväzuje uhradiť Objednávateľovi najneskôr do 10 (desiatich) Pracovných dní odo dňa doručenia výzvy na zaplatenie zmluvnej pokuty.
	7. Objednávateľ si v prípade nároku na zaplatenie sankcie a/alebo nároku na náhradu škody môže sankciu a/alebo škodu odpočítať z akýchkoľvek čiastok splatných v prospech Dodávateľa.
	8. Zmluvná strana zodpovedá za škodu, ktorú spôsobí druhej Zmluvnej strane porušením svojej povinnosti z tohto záväzkového vzťahu, je povinná ju nahradiť, ibaže preukáže, že porušenie povinnosti bolo spôsobené okolnosťami vylučujúcimi zodpovednosť. V prípade vzniku škody a pri jej náhrade budú Zmluvné strany postupovať podľa § 373 a nasl. Obchodného zákonníka.
1. **KOMUNIKÁCIA**
	1. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
	2. Zmluvné strany sa dohodli, že akékoľvek oznámenie alebo iná formálna korešpondencia sa budú pre účely Zmluvy považovať za doručené:
2. v deň doručenia zásielky, ak bola zásielka doručená osobne alebo kuriérnou službou; alebo
3. v 5. (slovom: piaty) Pracovný deň nasledujúci po dni podania zásielky na pošte, ak bola zásielka poslaná doporučenou poštou alebo v deň doručenia zásielky, podľa toho, čo nastane skôr; alebo
4. v deň potvrdeného doručenia e-mailu, ak bol tento e-mail doručený do 15.00 hod v ktorýkoľvek Pracovný deň a v ostatných prípadoch v Pracovný deň nasledujúci po dni doručenia e-mailu, avšak s výnimkou prípadov, v ktorých bude adresátovi e-mailu doručený príslušný e-mail v čase, kedy bude mať tento adresát nastavenú automatickú odpoveď týkajúcu sa jeho neprítomnosti.
	1. Zmeny identifikačných údajov uvedených v Zmluve sú si Zmluvné strany povinné oznámiť do 5 (piatich) Pracovných dní od realizácie týchto zmien.
5. **TRVANIE A ZÁNIK ZMLUVY**
	1. Zmluvné strany sa dohodli, že Zmluva sa uzatvára na dobu určitú, a to
	2. na **24 (dvadsaťštyri) mesiacov** odo dňa účinnosti Zmluvy; alebo
	3. do vyčerpania obchodovateľného objemu podľa článku 2 bodu 2.3 Zmluvy,

podľa toho, ktorá z vyššie uvedených skutočností nastane skôr. V prípade, že nedôjde k vyčerpaniu obchodovateľného objemu podľa článku 2 bod 2.4 Zmluvy počas 12 (dvanástich) mesiacov odo dňa účinnosti Zmluvy, môže byť Zmluva na návrh Objednávateľa predĺžená do vyčerpania obchodovateľného objemu. Zmluva bude predĺžená podľa predchádzajúcej vety uzatvorením písomného dodatku k Zmluve.

* 1. Zmluva môže byť ukončená aj skôr ako je uvedené v tomto článku bod 10.1 Zmluvy, a to jednostranným odstúpením od Zmluvy alebo písomnou dohodou Zmluvných strán.
	2. Odstúpiť od Zmluvy môžu pri podstatnom porušení zmluvného záväzku a v ostatných prípadoch uvedených v Zmluve alebo v zákone.
	3. Za podstatné porušenie Zmluvy Objednávateľ považuje prípady, ak:
1. Dodávateľ nedodrží dodaciu lehotu podľa článku 3 bod 3.1 Zmluvy;
2. dodaný Tovar nebude zodpovedať vlastnostiam dohodnutým v Zmluve, a ak Dodávateľ nezjedná nápravu ani po výzve Objednávateľ, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
3. Dodávateľ nevybaví reklamácie v lehote dohodnutej v článku 5 bod 5.7 Zmluvy, a ak Dodávateľ nezjedná nápravu ani po výzve Objednávateľa, v ktorej Objednávateľa poskytne dodatočnú primeranú lehotu k náprave a/alebo určené opatrenia k náprave; a/alebo
4. sa niektoré z vyhlásení Dodávateľa podľa článku 6 bodu 6.1 a/alebo 6.2 Zmluvy ukáže ako nepravdivé.
	1. Objednávateľ má taktiež právo odstúpiť od Zmluvy, ak Dodávateľ v čase uzavretia Zmluvy nebol zapísaný v Registri partnerov verejného sektora, ak bol z tohto registra vymazaný alebo ak mu bol právoplatne uložený zákaz účasti podľa § 182 ods. 3 písm. b) Zákona o verejnom obstarávaní.
	2. Za podstatné porušenie Zmluvy Dodávateľ považuje prípad, ak sa niektoré z vyhlásení Objednávateľa podľa článku 6 bodu 6.5 Zmluvy ukáže ako nepravdivé.
	3. Výzvy uvedené v tomto článku musia byť písomné a doručené na adresy pre doručovanie písomností uvedené v záhlaví Zmluvy.
	4. Odstúpenie od Zmluvy nadobudne účinnosť dňom doručenia písomného oznámenia Zmluvnej strany o odstúpení od Zmluvy druhej Zmluvnej strane.
	5. Odstúpením Zmluva zaniká, a teda zanikajú všetky práva a povinnosti Zmluvných strán, ktoré vyplývajú zo Zmluvy. Odstúpenie od Zmluvy sa však nedotýka nároku na zaplatenie zmluvnej pokuty, nároku na náhradu škody vzniknutej porušením Zmluvy, ako aj všetkých ostatných nárokov Zmluvných strán, ktoré vzhľadom na svoju podstatu zánikom Zmluvy nezanikajú.
	6. Zmluva zaniká aj výpoveďou Objednávateľa. Objednávateľ je oprávnený vypovedať zmluvu bez udania dôvodu. Výpovedná doba je v prípade podania výpovede objednávateľom jeden mesiac a začína plynúť prvým dňom mesiaca nasledujúceho po mesiaci, v ktorom bola dodávateľovi doručená výpoveď.
	7. Zmluva zaniká aj na základe písomnej dohody Zmluvných strán.
5. **ZÁVEREČNÉ USTANOVENIA**
	1. Zmluva nadobúda účinnosť dňom nasledujúcim po dni jej zverejnenia v zmysle § 47a Občianskeho zákonníka.
	2. Práva a povinnosti zo Zmluvy prechádzajú na právnych nástupcov Zmluvných strán. Dodávateľ môže svoje pohľadávky voči Objednávateľovi vyplývajúce zo Zmluvy postúpiť len s predchádzajúcim písomným súhlasom Objednávateľa.
	3. Zmluvné strany sa dohodli, že vzťahy upravené Zmluvou, ako aj vzťahy vznikajúce zo Zmluvy sa spravujú právnym poriadkom Slovenskej republiky.
	4. Zmluvné strany sa dohodli, že akýkoľvek spor vzniknutý na základe Zmluvy alebo v súvislosti so Zmluvou, vrátane otázok platnosti, účinnosti alebo výkladu Zmluvy bude rozhodnutý príslušným súdom v Slovenskej republike.
	5. Zmluvné strany sa dohodli, v rozsahu v akom to právne predpisy pripúšťajú, že vylučujú právo Dodávateľa započítať bez súhlasu Objednávateľa akúkoľvek svoju pohľadávku voči Objednávateľovi oproti akejkoľvek pohľadávke Objednávateľa voči Dodávateľovi.
	6. Zmluvné strany sa dohodli, že Objednávateľ môže kedykoľvek započítať pohľadávku, ktorú má voči Dodávateľovi proti akejkoľvek pohľadávke (bez ohľadu na to, či je v čase započítania splatná alebo nie), ktorú má Dodávateľ voči Objednávateľovi. Ak sú započítavané pohľadávky denominované v rôznych menách, Objednávateľ je oprávnený pre účely započítania prepočítať čiastku ktorejkoľvek pohľadávky do meny druhej pohľadávky, pričom použije výmenný kurz stanovený v kurzovom lístku publikovanom Európskou centrálnou bankou.
	7. Zmluvu možno meniť, dopĺňať ju, alebo ju zrušiť len písomne, a to formou očíslovaných dodatkov podpísaných oboma Zmluvnými stranami.
	8. V prípade, ak sa niektoré z ustanovení Zmluvy stane neplatným alebo nevymáhateľným, nemá takáto neplatnosť alebo nevymáhateľnosť niektorého z ustanovení Zmluvy vplyv na platnosť a vymáhateľnosť ostatných ustanovení Zmluvy. Zmluvné strany sú v takomto prípade povinné bez zbytočného odkladu uzatvoriť dodatok k Zmluve, ktorý nahradí neplatné alebo nevymáhateľné ustanovenie Zmluvy iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Zmluvných strán vyjadrená v nahrádzaných ustanoveniach Zmluvy zachovaná.
	9. Žiadna zo Zmluvných strán nezodpovedá za omeškanie alebo nesplnenie svojej zmluvnej povinnosti, pokiaľ dôjde k nepredvídateľnej udalosti, ktorú povinná Zmluvná strana nemôže ovplyvniť, najmä k živelnej pohrome, vojne, občianskym nepokojom, nedostatku surovín na trhu, sabotáži, štrajku, alebo inému prípadu tzv. „vyššej moci“. Povinná Zmluvná strana sa zaväzuje omeškanie alebo nemožnosť plnenia zmluvnej povinnosti druhej Zmluvnej strane bezodkladne oznámiť a vyvinúť maximálne úsilie k odstráneniu takejto udalosti, pokiaľ to bude možné.
	Po odstránení tejto udalosti sa povinná Zmluvná strana zaväzuje vyvinúť maximálne úsilie k splneniu omeškanej zmluvnej povinnosti.
	10. Zmluvné strany zhodne prehlasujú, (i) že si Zmluvu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto vyjadruje ich slobodnú a vážnu vôľu bez akýchkoľvek omylov a (iv) že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek Zmluvnú stranu, na znak čoho ju týmto vlastnoručne podpisujú.
	11. Zmluva je vyhotovená v 5 (piatich) rovnopisoch, s tým, že všetky rovnopisy majú platnosť originálu, pričom Objednávateľ dostane 3 (tri) jej rovnopisy a Dodávateľ dostane 2 (dva) jej rovnopisy.

Prílohy:

 Príloha 1: Špecifikácia Tovaru

 Príloha 2: Zoznam subdodávateľov

**PRÍLOHA 1**

**ŠPECIFIKÁCIA TOVARU**

Chladiace kvapaliny pre chladiace systémy spaľovacích motorov pre zmiešaný vozový park, vhodné aj do motorov konštruovaných zo zliatin hliníka, spĺňajúca požiadavky na ich ochranu.

**Podmienky, ktoré Tovar musí spĺňať:**

* miešateľný s inými kvapalinami na rovnakej báze;
* použiteľná pre všetky vozidlá;
* neriedený koncentrát;
* vyhovujúci normám ASTM D-6210 a CES 14603;
* anorganická farba modrá, farba belasá, farba zelená;
* PH zásadité – rovné alebo vyššie ako PH 7.

**Chladiaca kvapalina ASTM D 6210 Type 1-FF**

Dodávka čistého, neriedeného koncentrátu chladiacej kvapaliny, ktorá musí spĺňať normu ASTM D 6210 a súčasne Cummins CES 14603 pre heavy duty aplikácie v platnom znení a normu ASTM D 4985 pre heavy duty engines, nesmie byť z recyklovaného glykolu, bez prídavku glycerínu a chladiaca kvapalina tejto normy by mala obsahovať minimálne 2400 ppm dusitanov alebo 1560 ppm v súčte obsahu dusitanov a molybdenanov, pritom minimálne obsah každej zložky musí byť 600 ppm, dodaný neriedený čistý koncentrát chladiacej kvapaliny následne objednávateľ vo svojej prevádzke zriedi s vodou v 50% : 50% a takto zriedený roztok nemrznúcej zmesi musí vykazovať a zaisťovať ochranu proti korózii, kavitácii a proti mrazu na -37 °C, maximálna odchýlka 2°C, dodaná kvapalina musí byť miešateľná s chladiacou kvapalinou Carline Antifreeze HD.

**Glysantin G30**

Chladiaca kvapalina do vozidiel v záruke – Solaris New Urbino 18 a Otokar Kent C 18, 75 podľa VIN Solaris: SUU341211LB022183 a podľa VIN Otokar: NLRTMZ180NA008957, Dodávaná chladiaca kvapalina musí byť miešateľná s Glysantin G30.

**Paraflu HT**

Chladiaca kvapalina do vozidiel Iveco Daily schválená výrobcom vozidla podľa VIN: ZCFC670D805358921.

**Chladiaca kvapalina Fleetguard ES Compleat EG (vyžaduje sa originál)**

norma: ASTM 6210 (EG), Cummins CES 14603, Cummins SB3666132, norma výrobcu: Chladiaca kvapalina do vozidiel v záruke SOR NS12 podľa VIN: TK9S2XXVMNLSL5269.

Chladiace kvapaliny musia mať platný certifikát európskeho akreditovaného laboratória k danej norme

**PRÍLOHA 2**

**ZOZNAM SUBDODÁVATEĽOV**

|  |  |  |  |  |  |
| --- | --- | --- | --- | --- | --- |
| **Obchodné meno** | **Sídlo/miesto podnikania** | **IČO** | **Podiel na zákazke** | **Predmet subdodávky** | **Osoba oprávnená konať za subdodávateľa (meno, priezvisko, trvalý pobyt, dátum narodenia)** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

**PODPISY ZMLUVNÝCH STRÁN**

1. V Bratislave dňa \_\_\_\_\_\_\_\_\_\_\_\_\_\_
2. **Dopravný podnik Bratislava, akciová spoločnosť**
3. Meno: Ing. Milan Donoval

Funkcia: podpredseda predstavenstva - CTO

1. Meno: Mgr. Gabriela Dikošová
2. Funkcia: člen predstavenstva
3. V [doplniť] dňa \_\_\_\_\_\_\_\_\_\_\_\_\_\_

[**doplniť**]

1. Meno: [doplniť]
2. Funkcia: [doplniť]